עימאד מוסטאק

מוחמד עימאד מוסטאק (בשפת המקור: মোহম্মদ ইমাদ মোশতাক) הוא איש עסקים בריטי-בנגלדשי, מנהל עסקים, מתמטיקאי, ומנהל קרן גידור לשעבר.<ref name="auto1"></ref> הוא המייסד של Stability AI, אחת החברות שעומדות מאחורי Stable Diffusion, ושימש כמנכ"ל החברה עד מרץ 2024.<ref>https://stability.ai/news/stabilityai-announcement</ref><ref name="forbes billion"></ref><ref></ref><ref></ref>

== חיים מוקדמים והשכלה ==
מוסטאק נולד באפריל 1983 למשפחה מוסלמית בנגלית בירדן<ref name="meridian"></ref>. משפחתו עברה עמו לדאקה שבבנגלדש חודש לאחר לידתו, ומשם היגרה משפחתו לממלכה המאוחדת בגיל שבע.<ref name="meridian"/> הוא מחזיק תואר ראשון ושני בתחומי מתמטיקה ומדעי המחשב מאוניברסיטת אוקספורד<ref>https://x.com/EMostaque/status/1682091613278072832</ref>.

בגיל 19, מוסטאק פגש את אשתו במהלך טיול סטודנטים לארצות הברית. אובחן כסובל מתסמונת אספרגר והפרעת קשב וריכוז. בשנות העשרים לחייו, התעניין בסיוע לעולם המוסלמי על ידי יצירת פורומים מקוונים לקהילות מוסלמיות ופיתוח "בינה מלאכותית איסלאמית" שתנחה אנשים במסעם הדתי.<ref name="meridian"/>

== קריירה ==
מוסטאק החל את קריירתו כמנהל קרן גידור שעסקה בסחר בנפט גולמי ובמתן ייעוץ לממשלות בנושאי המזרח התיכון וקיצוניות אסלאמית.<ref name="auto1"/><ref name="auto2"></ref><ref></ref> במהלך מגפת הקורונה, הוא הוביל מאמץ לשימוש ב-Big data לסיוע בקבלת החלטות ממשלתיות.<ref name="auto1"/><ref></ref>
ב-2019 מוסטאק ייסד את Symmitree, סטארט-אפ שנועד להפחית את עלויות הטכנולוגיה עבור אנשים החיים בעוני.<ref name="forbes billion"/>

בסוף 2020, מוסטאק ייסד את Stability AI.<ref name="auto1"/><ref name="forbes billion"/> בתחילה הוא מימן את החברה בכוחות עצמו, אך מאוחר יותר קיבל השקעות מחברות אחרות.<ref name="auto1"/> מחולל התמונות המפורסם של Stability AI, Stable Diffusion, מקורו בפרויקט בשם Latent Diffusion, שפותח על ידי חוקרים באוניברסיטת לודויג מקסימיליאן במינכן ואוניברסיטת היידלברג, בראשות רובין רומבך ואנדראס בלטמן, בסיועם של פטריק אסר ודומיניק לורנץ תחת החונך לדוקטורט שלהם, ביורן אומר<ref>https://github.com/CompVis/latent-diffusion</ref>. Stability AI הציעה משאבי חישוב לתמיכה בפרויקט, והמודל שוחרר רשמית באוגוסט 2022 תחת השם Stable Diffusion<ref>https://github.com/CompVis/stable-diffusion/</ref>. רומבך, בלטמן, אסר ולורנץ הצטרפו לאחר מכן ל-Stability AI, ובראשם פיתוח המודלים העוקבים של Stable Diffusion<ref>https://stability.ai/news/stable-diffusion-3-research-paper</ref>.

מוסטאק מצדד בגישה של קוד פתוח לבינה מלאכותית.<ref name="auto1"/>
במרץ 2023 חתם על מכתב פתוח שקורא ל"כל מעבדות הבינה המלאכותית להשהות לפחות ל-6 חודשים את האימון של מערכות בינה מלאכותית עוצמתיות יותר מ-GPT-4".<ref></ref>

ב-23 במרץ 2024, מוסטאק התפטר מתפקידו כמנכ"ל Stability AI ומכהונתו בדירקטוריון החברה. הוא טען שעזב את החברה במטרה לקדם יוזמות בינה מלאכותית מבוזרות, אם כי דיווחי חדשות אחדים אישרו שמוסטאק אולץ לעשות זאת לאחר לחץ מצד משקיעים מתוסכלים.<ref></ref> במכתב מאוקטובר 2023 לדירקטוריון Stability, ממשקיעה בשם Lightspeed Venture Partners עלו טענות לתפקוד לקוי של מוסטאק.

== מחלוקת והאשמות ==
ביוני 2023, דיווח חדשותי שהסתמך על למעלה מ-30 מקורות, כולל משקיעים ועובדים לשעבר של Stability AI, טען שמוסטאק הטעה משקיעים ואת הציבור לגבי רקע השכלתו, לגבי שותפות עם AWS וגם לגבי מידת מעורבותו בפיתוח Stable Diffusion. הכתבה גם פירטה טענות לא מבוססות של מוסטאק על שותפויות עם מספר ארגונים לא ממשלתיים, כולל האומות המאוחדות, וממשלת מלאווי.<ref name=":0"></ref> מוסטאק הגיב לאחר מכן לטענות אלה בבלוג האישי שלו.<ref>https://emad.posthaven.com/on-setting-the-record-straight</ref>

ב-13 ביולי 2023, סיירוס הודס, מייסד-שותף של Stability AI, הגיש תביעה אזרחית נגד מוסטאק, בטענה שהונה אותו למכור את חלקו בחברה בשיעור 15% תמורת 100 דולר בלבד. החלק הוערך ב-150 מיליון דולר במהלך סבב גיוס כספים באוקטובר 2022, רק חמישה חודשים לאחר שהודס מכר את מניותיו.<ref></ref> החברה הגיבה בהצהרה שהודס סובל מ"מקרה ברור של התחרטות המוכר"<ref></ref> ומוסטאק סיפק צילומי מסך ואת גרסתו לאירועים בחשבון ה-X האישי שלו.<ref>https://x.com/EMostaque/status/1680774535342358528</ref>

ב-16 ביולי 2023, הכריז מוסטאק כי בינה מלאכותית גנרטיבית "היא הזדמנות השקעה של 1 טריליון דולר אך תהיה גם 'הבועה הגדולה ביותר מכולם'".<ref></ref>
==הערות שוליים==